tartuNLP/wikipedia-smugri-20251201 huggingface dataset:
Joensuun parafest

Joensuun Parafest on Joensuussa, Pohjois-Karjalassa vuosittain järjestettävä vammaistaiteen festivaali- ja kulttuuritapahtuma. Esteetön ja maksuton elokuinen festivaali järjestetään ensimmäisen kerran vuonna 2010.  Festivaalin tunnuslause on ”Kulttuuri kuuluu kaikille”.
Joensuun Parafest on Suomen ensimmäinen vammaistaiteeseen keskittynyt festivaali. Tapahtumassa esiintyy sekä kotimaisia että ulkomaisia vammaisia amatööri- ja ammattitaiteilijoita kuvataiteen, musiikin, teatterin, kirjallisuuden, runouden, valokuvataiteen ja elokuvataiteen aloilta. Lisäksi tapahtuma sisältää seminaareja, työpajoja, keskustelutilaisuuksia, kohtaamiskahviloita ja muuta toimintaa.
Parafestissä on niin vammaisuuden kokemuksia kuvaavia teoksia kuin myös vammaisuudesta erillisten aiheiden kautta. Termiä "vammaistaide" käytetään Suomessa joskus tarkoittamaan kaikkea vammaisten tekemää taidetta, vaikka teosten sisältö ei liittyisi vammaisuuteen. Vaihtoehtoiseksi termiksi vammaisuuden kokemuksia kuvaavalle taiteelle on esitetty termiä vammaispoliittinen taide, joka keskittyy aihevalinnoissaan vammaisuuden kokemuksia käsittelevään taiteeseen, usein yhteiskunnallisesta näkökulmasta.
Festivaalin organisoinnista ja järjestämisestä vastaa Joensuun Parafestyhdistys ry.. Yhdistys järjestää tapahtumaa yhteistyössä erilaisten vammaisjärjestöjen ja vapaaehtoisten toimijoiden kautta.
Vuonna 2013 yhdistys palkittiin Pohjois-Karjalan Taidetoimikunnan Kulttuuriteko 2013-tunnustuspalkinnolla ja Joensuun kaupungin jakamalla Kulttuuripalkinnolla ja vuonna 2022 Pohjois-Karjalan järjestöasiain neuvottelukunta JANEn JärjestöStara-palkinnolla.
Aiheesta muualla.
Trilby-hattu

Trilby on kapealierinen hattu. Trilbyä pidettiin aikoinaan rikkaan miehen suosimana hattuna. Sitä kutsutaan Britanniassa joskus "ruskeaksi trilbyksi" .
Perinteinen lontoolainen hattuyhtiö Lock and Co. kuvailee, että trilbyllä on "lyhyempi reunus, joka on hieman kallistettu edestä alaspäin ja käännetty takaa ylöspäin" verrattuna fedoran "leveämpään reunaan, joka on tasaisempi". Trilbyssä on myös hieman lyhyempi kruunu kuin tyypillisessä fedora-designissa.
Historia.
Hattu on saanut nimensä George du Maurierin vuonna 1894 julkaistun "Trilby" -romaanin sankarittaren mukaan, joka kantaa tällaista hattua kirjan yhdessä kirjan kuvituksessa. Sama hattu nähtiin myöhemmin myös romaanin lavasovituksessa. Näytelmän ensimmäisessä Lontoon esityksessä käytettiin tämän tyylistä hattua, jota alettiin pian kutsua ""Trilby" -hatuksi". Sen muoto muistuttaa hieman tirolilaista hattua.
Perinteisesti Trilby valmistettiin kanin karvoista tehdystä huovasta, mutta nykyään se on yleensä valmistettu muista materiaaleista, kuten tweedistä, oljesta, raskaasta puuvillasta, villasta ja villan/nailonin sekoituksista. Hattu saavutti yleisen suosionsa 1960-luvulla, koska amerikkalaisten autojen mataluus teki epäkäytännölliseksi käyttää korkealla kruunulla varustettua hattua ajon aikana. Trilbyn suosio hiipui 1970-luvulla, kun miesten päähineet poistuivat muodista ja miesten muoti keskittyi hyvin säilyviin kampauksiin.
Hatun suosio nousi uudelleen 1980-luvun alussa, jolloin sitä markkinoitiin sekä miehille että naisille. 
Populaarikulttuurissa.
Frank Sinatra tunnettiin trilbyhatuistaan, ja hänellä onkin omaa nimeään kantava nimikkotrilby. Reggae-runoilija Linton Kwesi Johnson käyttää trilbyä usein esitystensä aikana. Peter Sellers käytti roolissaan Jacques Clouseauna käytti trilbyä Blake Edwardsin elokuvassa "A Shot in the Dark" (1964). Sarjakuvahahmo Tarkastaja Gadget käyttää trilbyä. 
Are You Being Served? tilannekomediasarjan jaksossa "The Think Tank", Grace Brothersin myymälän toimintaperiaatteesta paljastuu, että se sisältää hierarkkisen järjestyksen miespuolisten hattujen pukeutumiseen. Bowlerhatut osastojen päälliköille ja heitä ylemmille, homburgit vanhemmalle henkilöstölle ja trilbyt tai lippalakit nuoremmalle henkilökunnalle.
Monte Carlo -ralli 1995

Monte Carlo -ralli 1995 (viralliselta nimeltään "63. Rallye Automobile de Monte-Carlo") oli rallin maailmanmestaruussarjan kilpailu kaudella 1995. Kilpailu järjestettiin 21. – 26. tammikuuta 1995 Monacossa. Kilpailu oli kauden ensimmäinen ja erikoiskokeiden yhteispituus oli .
Kuljettajat kritisoivat FIA:n tekemiä muutoksia huoltosääntöihin ja rajoituksia rengasvalintoihin. Didier Auriol ja Colin McRae suistuivat tieltä kilpailun aikana ja Armin Schwarz keskeytti mekaaniseen ongelmaan. Mitsubishi ajoi edellisen vuoden autoilla seuraavan evoluutiomallin tullessa myöhemmin kauden aikana.
Puuhkajalkakyyhky

Puuhkajalkakyyhky ("Drepanoptila holosericea") on kyyhkyihin kuuluva lintulaji. Lajia tavataan Uudessa-Kaledoniassa.
Koko ja ulkonäkö.
Puuhkajalkakyyhky voi kasvaa 28–32 cm pitkäksi, ja koiraat ovat naaraita kookkaampia. Sukupuolet muistuttavat ulkonäöltään enimmäkseen toisiaan. Ruumiinrakenteeltaan laji on pitkäsiipinen ja lyhytpyrstöinen. Pää, ylärinta, selkä ja siivet ovat väriltään vihreät. Lajin siivissä on kaksi harmahtavaa juovaa. Puuhkajalkakyyhkyn rinnan poikki kulkee ohut valkoinen ja musta kaari. Vatsa ja alaperä ovat koiraalla kirkkaan keltaiset ja naaraalla vihreämmät. Puuhkajalkakyyhkyn jaloissa on valkoinen höyhentupsu.
Levinneisyys ja elintavat.
Puuhkajalkakyyhkyä esiintyy Uuden-Kaledonian pääsaarella ja läheisellä Pinssaarella. Lajin elinympäristöä ovat erityisesti kosteat ja tiheät vuoristometsät, mutta myös kuivemmat ympäristötm esimerkiksi savannit. Linnut kerääntyvät parviksi syödessään marjoja ja hedelmiä, muutoin ne liikkuvat yksittäin. Puuhkajalkakyyhky pesii heinäkuusta marraskuulle. Naaras munii yhden munan puuhun tai pensaaseen tehtyyn risupesään.
Puuhkajalkakyyhky kannan kooksi arvioidaan enimmillään noin 140 000 yksilöä. Kantaa uhkaavat elinympäristön häviäminen hakkuiden ja maastopalojen vuoksi sekä metsästys. Metsästystä on rajoitettu lainsäädännöllä.
Andorran parlamenttivaalit 2015

Andorran parlamenttivaalit 2015 toimitettiin 1. maaliskuuta 2015 Andorrassa. Vaaleissa valittiin 28 edustajaa Andorran parlamenttiin, joka on yksikamarinen. Ehdokkaita oli 106. Ääniä annettiin 16 084, ja äänestysprosentti oli 65,6.
Tulokset.
Puolueet saivat paikkoja seuraavasti:
Kolme paikkaa saaneeseen vaaliliittoon kuului Sosiaalidemokraattinen puolue, vihreät, kansalaisaloite ja sitoutumattomia poliitikkoja.
Minä liityin sinuun

Minä liityin sinuun on Mariskan kappale, joka julkaistiin singlenä syyskuussa 2019 sekä lokakuussa 2019 ilmestyneellä albumilla "Mariska". Kappaleen tyylilaji on pop. Sen on sanoittanut Mariska itse, ja sen sanat käsittelevät kahden ihmisen liittoa viittauksin kreikkalaiseen, egyptiläiseen ja kristilliseen mytologiaan mutta toisaalta myös Pompejin tuhoon.
Kappaleen paras sijoitus oli radiolistan 16. sija viikolla 45/2019. Se on ollut Mariskan suosituin kappale suoratoistopalveluissa, ja esimerkiksi Spotifyssa sitä oli kuunneltu yli 7 miljoonaa kertaa (kevät 2023).
Vain elämää -sarjan 11. kaudella kappaleen esittivät Herra Ylppö ja Yeboyah. Tämä versio nousi singlelistan sijalle 7 ja radiolistan sijalle 97.
Andorran parlamenttivaalit 2011

Andorran parlamenttivaalit 2011 toimitettiin Andorrassa 3. huhtikuuta 2011. Vaaleissa valittiin 28 edustajaa Andorran parlamenttiin. Valituista tasan puolet oli naisia ja puolet miehiä. Äänioikeutetuista 74,1 prosenttia kävi äänestämässä, ja ääniä annettiin 16 197. Vaalit voitti Demòcrates per Andorra.
Tulokset.
Paikkajako vaalien jälkeen oli seuraava:
Andorran parlamenttivaalit 2009

Andorran parlamenttivaalit 2009 toimitettiin 26. huhtikuuta 2009 Andorrassa. Vaaleissa valittiin Andorran parlamenttiin 28 edustajaa. Valituista yhdeksän oli naisia. Äänioikeutetuista 75,3 prosenttia kävi äänestämässä.
Tulokset.
Puolueiden paikkajako vaalien jälkeen:
El Pason ammuskelu 2019

El Pason ammuskelu oli 3. elokuuta 2019 El Pasossa Texasissa tapahtunut terrori-isku, jossa 21-vuotias äärioikeistolainen mies ampui 23 ihmistä paikallisen kauppakeskuksen Walmart-myymälässä. Ammuskelu kohdistui meksikolaista alkuperää oleviin ihmisiin. Yhdysvaltain liittovaltion poliisi FBI tutkii tekoa terrorismina ja viharikoksena. Kuolleiden määrällä mitattuna ammuskelu on modernin Yhdysvaltojen historian kuudenneksi pahin.
Ammuskelu.
Ammuskelu tapahtui 3. elokuuta 2019 Walmartissa, El Pason itäpuolella. Crusius käveli myymälälle AK-47 -tyyppisen puoliautomaattikiväärin kanssa, ja avasi tulen noin kello 10.40 aamupäivällä. Ennen ampumista hän oli kirjoittanut maahanmuuton vastaisen manifestin internetpalvelu 8chaniin.
Myymäläpäällikkö näki Crusiuksen ammuskelevan jo parkkipaikalla, jolloin hän antoi muille työntekijöille ilmoituksen ampujasta. Työntekijät alkoivat evakuoida asiakkaita. Moni kaupassa ollut ihminen piiloutui muualle rakennukseen tai pöytien alle.
Ensimmäiset viranomaiset saapuivat noin kuuden minuutin sisällä ensimmäisestä hätäkeskuspuhelusta. El Pason poliisin ja ensihoidon lisäksi paikalle tulivat Texas Rangers, FBI ja ATF. Hieman ammuskelun jälkeen Curisius ajoi läheiseen liittymään, jossa hän esittäytyi ampujaksi ja antautui viranomaisille. 
Tekijä ja tuomio.
Ampuja, 21-vuotias Patrick Wood Crusius, sai liittovaltiolta 90 murha- ja viharikossyyttettä, ja tunnusti ne 8. helmikuuta 2023, kun Yhdysvaltain oikeusministeriö päätti olla antamatta kuolemantuomiota. 7. heinäkuuta 2023 Crusius tuomittiin liittovaltion 90 peräkkäiseen elinkautiseen vankeusrangaistukseen, mutta hän on parhaillaan oikeudenkäynnissä Texasin osavaltion syytteistä, jotka silti johtaisivat kuolemanrangaistukseen Texasin lakien mukaan, jos hänet todetaan syylliseksi.
Kroatian parlamenttivaalit 2020

Kroatian parlamenttivaalit 2020 toimitettiin Kroatiassa 5. heinäkuuta 2020. Vaaleissa valittiin 151 edustajaa Kroatian parlamenttiin. Vaalit voitti koalitio, jota johti Kroatian demokraattinen liitto.
Tulokset.
Paikkajako vaalien jälkeen:
Bavarian Nordic

Bavarian Nordic A/S on tutkimukseen perustuva tanskalainen bioteknologiayritys ja lääkeyhtiö, joka kehittää ja valmistaa rokotteita erilaisten tartuntatautien ehkäisyyn ja hoitoon. Yhtiö työllistää noin 430 työntekijää, joista noin 300 työskentelee yhtiön pääkonttorissa Kvistgårdissa, Hellerupissa. Yhtiöllä on myös kehityskeskukset Münchenin alueella Saksassa sekä Morrisvillessä, Pohjois-Carolinassa. Yhtiö tunnetaan erityisesti isorokkorokotteistaan. Yhtiö on myös kehittänyt rokotteita ebolaa ja m-rokkoa vastaan. Yrityksen perusti vuonna 1994 liikemies Asger Aamund. Aamund toimi hallituksen puheenjohtajana ja osaomistajana vuoden 2015 alkuun. Yhtiö on listattu Kööpenhaminan pörssissä.
Agraarisosialismi

Agraarisosialismi on sosialismin haara, jonka kannattajien keskeinen tavoite on viljelymaan kollektiiviseen yhteisomistukseen perustuva talousjärjestelmä. Tähän voidaan pyrkiä esimerkiksi jakamalla maaomistukset pienviljelijöiden tai talonpoikien muodostamien kollektiivien haltuun. Agraarisosialismi on läheistä sukua agraarianarkismille ja se voidaan myös nähdä agraarianarkismin eräänä haarana.
Agraarisosialismin kannattajien esillä pitämät teemat liittyvät etenkin maatalouteen ja pienviljelyyn. Viljelijöiden päätösvaltaa saatetaan haluta ulottaa esimerkiksi viljeltävien kasvilajien valintaan. Myös päätöksenteon paikallisuus on agraarisosialismissa usein keskeinen periaate, ja poliittista järjestelmää saatetaan haluta uudistaa itsehallinnollisten ja egalitarististen kyläyhteisöjen suuntaan. 
Agraarisosialismi liittyy usein kehittyvien maiden sosialistisiin liikkeisiin, sillä sen kannatus perustuu haja-asutusalueilla elävien ja maanviljelystä elantonsa saavien henkilöiden tukeen. Toisaalta esimerkiksi Meksikossa 1800-luvun lopulla vaikuttanut agraarisosialismi nautti kannatusta myös urbaaneilla alueilla ja arvomaailmaltaan patrioottisen väestönosan keskuudessa. Agraarisosialistit perustelivat aatesuuntaansa kaupunkilaiselle tai konservatiiviselle väestölle sillä, että tasa-arvoa edistävien poliittisten uudistusten myötä myös vähäosainen väestö alkaa tuntea ylpeyttä maastaan.
Kroatian parlamenttivaalit 2016

Kroatian parlamenttivaalit 2016 järjestettiin 11. syyskuuta 2016 Kroatiassa. Vaaleissa valittiin 151 edustajaa Kroatian parlamenttiin. Vaaleissa eniten paikkoja sai Kroatian demokraattinen liitto. Vaaleissa annettiin lähes kaksi miljoonaa ääntä, ja äänestysprosentti oli noin 52,6.
Tulokset.
Paikkajako vaalien jälkeen:
Ørsted (yritys)

Ørsted A/S (aik. DONG Energy, 2006–2017) on Tanskan suurin energiayhtiö, jonka pääkonttori sijaitsee Skærbækissa. Yhtiö vaihtoi nimensä, kun vanhan nimen alkuosa "Dansk Oile og Naturgas", ei ollut enää sopiva yhtiön keskityttyä vihreän energian tuotantoon ja jakeluun. Ørstedillä oli vuonna 2019 noin 6 500 työntekijää, joista 4 500 Tanskassa. Suurin osa heistä jakautui Frederician pääkonttorin ja Gentoften konttorin välillä. Tanskan valtio omistaa yrityksestä 50,1 prosenttia.
Yhtiö perustettiin vuonna 2006, kun kaasuyhtiö DONG fuusioitui vuonna 2005 Elsamin, NESA:n, Energi E2:n, Frederiksberg Forsyningin ja Københavns Energin kanssa. Yhtiöiden fuusio oli yksi Tanskan historian suurimmista. DONGin historia ulottuu vuoteen 1972, jolloin se perustettiin valtion omistamaksi kaasuyhtiöksi öljykriisin yhteydessä. Yhtiön päätehtävä oli maakaasun siirto Pohjanmereltä alueellisiin jakeluyhtiöihin. 1990-luvun puolivälissä DONG aloitti öljyn ja kaasun louhinnan myös Pohjanmerellä. Euroopan energiasektorin vapautumisen myötä yhtiö esitteli uuden strategian, joka johti muiden tanskalaisten sähköyhtiöiden ostoon.
Elsamin historia ulottuu 1900-luvun puoliväliin. Yritys oli aktiivinen toimija sähkökaupassa 2003–2005. Valtio päätti panostaa energiaomavaraisuuteen ja osti osuuskuntien omistajat ja kunnat pois sähkön hankinnasta. Pääkonttorin sijainti Skærbækissä oli osa fuusiosopimusta.
DONG Energy aloitti yrityksenä, joka harjoitti sekä kaasutoimintaa, sähkönjakelua että sähköntuotantoa. Yhtiö oli maailman johtava tuulipuistojen rakentaja, mutta omisti myös monia hiileen ja maakaasuun perustuvia voimalaitoksia. Yhtiö muutti voimalaitokset biopolttoaineita käyttäviksi ja teki sopimuksen sähkönjakelun myynnistä sekä investoi voimakkaasti merituulipuistoihin. Vuonna 2013 Tanskan valtio myi 19 prosenttia yhtiön osakkeista Goldman Sachsille, mikä aiheutti poliittinen vastareaktion. Sittemmin Goldman Sachs on luopunut osuudestaan. Vuonna 2016 yhtiö listautui Kööpenhaminan pörssiin. Tanskan valtio omistaa osakkeista 50,1 prosenttia ja loput osakkeet on jaettu pienempiin eriin. Vuonna 2020 Ørsted myi sähkönjakelun SEAS-NYE:lle. Vuonna 2022 Ørsted kehitti tuulivoiman ja vedyn tuotannon yhdistävää laitosta.
Kroatian parlamenttivaalit 2015

Kroatian parlamenttivaalit 2015 järjestettiin 8. marraskuuta 2015 Kroatiassa. Kyseessä oli ensimmäiset vaalit, jotka käytiin Kroatian ollessa Euroopan unionin jäsen. Vaalikampanjointi keskittyi kahteen suureen puolueeseen: sosiaalidemokraatteihin (hallituksessa ennen vaaleja) ja demokraattiseen liittoon (oppositiossa ennen vaaleja). Molemmat puolueet johtivat vaaliliittoja: sosiaalidemokraatit Kroatia on kasvussa -liittoa ja demokraattinen liitto Isänmaallista liittoa. Opposition Isänmaallinen liitto voitti vaalit.
Tulokset.
Paikkajako vaalien jälkeen:
Royal Unibrew

Royal Unibrew A/S (aik. Bryggerigruppen, 1989–2005) on tanskalainen panimoyhtiö ja Tanskan toiseksi suurin panimokonserni. Konsernin liikevaihto oli vuonna 2020 7,3 miljardia Tanskan kruunua. Yhtiöllä on noin 2 600 työntekijää, joista 500 työskentelee Faxessa, jossa sijaitsee yhtiön pääkonttori ja suurin tuotantolaitos. Royal Unibrew syntyi tanskalaisten panimoiden fuusiosta vuonna 1989. Tuolloin vuonna 1901 perustettu Faxe Bryggeri ja Jyske Bryggerier yhdistyivät "Bryggerigruppen A/S":ksi. Vuonna 2005 yhtiön nimi muutettiin nykyiseen muotoon, johon uusien fuusioiden myötä kuuluivat myös Albani Bryggerierne A/S ja Maribo Bryghus A/S.
Faxen lisäksi panimolla on tuotantoa kolmella muulla paikkakunnalla Tanskassa ja neljällä paikkakunnalla ulkomailla. Yritys vie tuotteita 65 maahan, joista tärkeimmät kohteet ovat Tanskan lisäksi Suomi, Italia, Saksa, Ranska ja Baltian maat. Panimon tuotemerkkejä ovat mm. Royal Beer, Albani Odense Pilsner, Cere ja Thor sekä Nikoline ja Egekilde. Lisäksi panimo markkinoi hollantilaista Heinekeniä sekä Pepsicolaa ja useita muita brändejä. Royal Unibrew omistaa suomalaisen Hartwallin, jonka se osti Heinekeniltä vuonna 2013.
Kroatian parlamenttivaalit 2011

Kroatian parlamenttivaalit 2011 toimitettiin joulukuun neljäntenä päivänä 2011 Kroatiassa. Vaaleissa valittiin 151 edustajaa Kroatian parlamenttiin, ehdolla oli 4 359. Äänioikeutetuista n. 54,3 prosenttia äänesti. Vaalit olivat ensimmäiset sen jälkeen, kun Kroatia oli neuvotellut Euroopan unioniin liittymisestä. Vaaleja edeltäneen vaalikauden aikana eräs pääministeri joutui eroamaan korruptiosyytteiden vuoksi. Vaalit voitti keskusta-vasemmistolainen Kukuriku. Hallitseva Kroatian demokraattinen liitto sai korruptiosyytteiden takia suuren vaalitappion.
Tulokset.
Vaalien jälkeinen paikkajako:
Catherine Binet

Catherine Marine Louise Binet (12. maaliskuuta 1944 Tours – 20. helmikuuta 2006 Pariisi) oli ranskalainen elokuvaohjaaja.
Porvarilliseen perheeseen (isä oli lääkäri) syntynyt Binet ilmaisi 16-vuotiaana haluavansa elokuvantekijäksi, mutta sen esti hänen perheensä, joka halusi hänelle kielitutkinnon. Tehtyään englannin kielen tutkinnon valmiiksi hän kuitenkin asettui Pariisiin aikomuksenaanpätevöityä oppisopimuskoulutuksella elokuva-ammattiin. Kymmenen vuotta hän työskenteli toimittajana ja teki vuonna 1972 dokumenttielokuvan saksalaisesta kuvittaja-valokuvaaja Hans Bellmeristä.
Catherine Binet joutui odottamaan yli kuusi vuotta voidakseen kuvata ensimmäisen pitkän elokuvan. Bellmerin eroottisesta ja surrealistisesta maailmasta innostuneena hän kehitti aiheesta huolellisen fantasiakäsikirjoituksen. Lukuisat tuottajat, joille hanke esiteltiin, osoittautuivat skeptisiksi ja torjuivat sen. Käsikirjoituksen luki myös Federico Fellini, joka puhui siitä innostuneesti Gaumontin johtajalle Daniel Toscan du Plantierille, mutta tilanne ratkesi vasta, kun Catherine tapasi Georges Perecin, joka rakastui häneen ja hänen projektiinsa niin paljon, että rahoitti sen.
Elokuva saatiin kuvattiin kuudessa viikossa kesällä 1980. "Les Jeux de la comtesse Dolingen de Gratz" -nimellä teos esiteltiin Cannesin elokuvajuhlilla vuonna 1981 sivunäyttämöllä. Se sai ristiriitaisia ​​arvosteluja: kriitikot moittivat erityisesti liiallista barokkisuutta ja epälineaarista kerrontaa. Samat tuomiot annettiin uudelleen saman vuoden syyskuussa, kun elokuva esitettiin Venetsian elokuvajuhlilla.
Kokemukseen pettynyt Binet omistautui myöhemmin muiden taidedokumenttien tekemiseen, kuten piirtäjä Jacques Carelmanista (1983) ja japanilaisesta muotisuunnittelijasta Hanae Morista (1986) tehtyihin dokumentteihin. Keskipitkä elokuva "Te souviens-tu de Gaspard Winckler?" on omistettu hänen kumppaninsa Georges Perecille, johon hän säilyi romanttisen tämän kuolemaan asti vuonna 1982.
Kroatian parlamenttivaalit 2007

Kroatian parlamenttivaalit 2007 järjestettiin Kroatiassa 25. marraskuuta 2007. Vaaleissa valittiin 151 edustajaa Kroatian parlamenttiin. Valituista 32 oli naisia. Vaaleissa annettiin n. 2,6 miljoonaa ääntä, ja äänestysprosentti oli noin 57,2 %. Vaaleissa oli 251 listaa ja 3 585 ehdokasta. Vaaleissa vaaliteemoiksi nousi talouskysymykset ja EU- ja Nato-asiat. Parlamentti hajotti itsensä ennen vaaleja 12.10.2007.
Tulokset.
Paikkajako vaalien jälkeen:
Sciolze

Sciolze () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1 455 asukasta.
Kroatian parlamenttivaalit 2003

Kroatian parlamenttivaalit 2003 toimitettiin Kroatiassa 23. marraskuuta 2003. Vaalit olivat maan itsenäistymisen jälkeen neljännet. Vaaleissa valittiin 151 edustajaa Kroatian parlamenttiin. Vaalit voitti Kroatian demokraattinen liitto. Vaalien jälkeen voittajapuolue loi vähemmistöhallituksen, jossa oli HDZ:n lisäksi Kroatian talonpoikaispuolue, sosiaaliliberaalit/demokraattinen keskusta sekä eläkeläispuolue.
Tulokset.
Puolueet saivat paikkoja seuraavasti:
Kroatian parlamenttivaalit 2000

Kroatian parlamenttivaalit 2000 toimitettiin 3. tammikuuta 2000 Kroatiassa. Vaaleissa valittiin 151 edustajaa Kroatian parlamenttiin. Alun perin vaalit piti järjestää jo vuonna 1999, mutta niitä siirrettiin, koska presidentti Franco Tudjman ei ollut työkykyinen. Nopeasti päätöksen jälkeen Tudjman kuoli. Vaalien jälkeen muodostettiin kuuden puolueen hallitus.
Tulokset.
Vaalitulokset:
Kroatian parlamenttivaalit 1995

Kroatian parlamenttivaalit 1995 toimitettiin Kroatiassa 29. lokakuuta 1995. Vaaleissa valittiin edustajat Kroatian parlamenttiin. Vaaleissa oli n. 2,5 miljoonaa äänestäjää, äänestysprosentti oli 68,8 %. Kroatian demokraattinen liitto sai eniten paikkoja. Puolueen tavoitteena oli saada kaksi kolmannesta parlamentin paikoista. Vaaleissa presidentti Tudjman nousi esiin, joka nostettiin sotasankariksi, koska kroatialaisjoukot voittivat vaalien aikaan serbijoukot Kroatiassa ja Bosnia-Hertsegovinassa.
Tulokset.
Vaalitulokset:
Kroatian parlamenttivaalit 1992

Kroatian parlamenttivaalit 1992 toimitettiin Kroatiassa 2. elokuuta 1992. Vaalit olivat ennenaikaiset. Vaaleissa valittiin 138 edustajaa tuolloin kaksikamariseen Kroatian parlamenttiin. Vaalit olivat maan itsenäisyyden ajan ensimmäiset. Vaalien äänestysprosentti oli noin 76. Ääniä annettiin n. 2,69 miljoonaa, joista n. 125 000 hylättiin. Vaalit voitti Kroatian demokraattinen liitto, joka sai lähes puolet äänistä ja 85 paikkaa parlamenttiin. Valituista kuusi oli naisia. Yleisimmät valittujen ammatit olivat opettaja tai professori (30) ja asianajaja (27). Vaalien jälkeen 8.9.1992 pääministeriksi nousi Hrvoje Sarinic.
Tulokset.
Paikkajako vaalien jälkeen:
Liechtensteinin maapäivävaalit 2021

Liechtensteinin maapäivävaalit 2021 toimitettiin Liechtensteinissa 7. helmikuuta 2021. Vaaleissa äänesti 15 901 liechtensteinlaista, siis noin kolme neljännestä. Vaaleissa valittiin 25 edustajaa Landtagiin eli Liechtensteinin maapäiville.
Tulokset.
Paikkajako:
Liechtensteinin maapäivävaalit 2017

Liechtensteinin maapäivävaalit 2017 toimitettiin Liechtensteinissa 5. helmikuuta 2017. Vaaleissa valittiin Landtagiin eli maapäiville 25 edustajaa. Äänikynnys oli 8 %.
Tulokset.
Puolueet saivat paikkoja seuraavasti:
Liechtensteinin maapäivävaalit 2013

Liechtensteinin maapäivävaalit 2013 järjestettiin 3. helmikuuta 2013 Liechtensteinissa. Vaaleissa valittiin 25 edustajaa Landtagiin, maan maapäiville. Entisten maapäivien viidestä ministeristä neljä ei enää asettunut ehdolle.
Tulokset.
Vaalitulos:
Liechtensteinin maapäivävaalit 1997

Liechtensteinin maapäivävaalit 1997 toimitettiin 2. helmikuuta 1997. Vaaleissa valittiin 25 edustajaa Landtagiin. Vaaleissa äänesti lähes 13 000 liechtensteinläistä, äänestysprosentti oli 86,8. Vaaleissa Edistyksellinen kansanpuolue menetti yhden paikan, Vapaa lista sai yhden.
Tulokset.
Paikkajako vaalien jälkeen:
Babuino

Babuino (it. "babbuino," "paviaani") on yksi Rooman kuudesta "puhuvasta patsaasta". Kauppias Alessandro Grandi pystytti pihalleen noin vuonna 1576 suihkulähteen, jonka tuffikivestä tehty ihmishahmo esittää Silenosta, kreikkalaisessa mytologiassa viininjumala Dionysoksen seuralaisista vanhinta, viisainta ja juopuneinta. 
Roomalaiset antoivat hahmolle nimeksi "Paviaani", koska tuntemattoman tekijän veistos oli niin ruma. Kansan suussa nimi siirtyi myös kadulle, jonka varrella suihkulähde oli, ja katua alettiin kutsua "Via del Babuinoksi". Paavi Klemens VII Medici (1523–1534) oli nimennyt sen itsensä mukaan "Via Clementinaksi", mutta nykyään katu myös virallisesti kantaa nimeä "Via del Babuino".
Vuonna 1877 Silenoksen patsas siirrettiin Palazzo Boncompagnin sisäpihalle ja allas via Flaminialle. Yleisön vaatimuksesta patsas palautettiin vuonna 1957 takaisin omalle nimikkokadulleen. 
Puhuva patsas.
Roomalaiset alkoivat 1600-luvulla kirjoittaa poliittisia solvauksia eli paskilleja "("it. "pasquinade)" paperilapuille, joita kiinnitettiin julkisiin patsaisiin. Yksi "puhuvista patsaista" oli Babuino. Muita olivat Madama Lucrezia Piazza Venezialla, Pasquino (josta myös nimi paskilli) lähellä Piazza Navonaa, Abate Luigi ja Marforio.
Manannan

Manannan tai Manannán mac Lir on Irlannin kelttiläisessä mytologiassa meren jumaluus ja meren jumala Lirin poika.
Tarujen mukaan Manannan hallitsi paratiisimaista siunattujen maata ("Tir Tairngire"), suojeli merimiehiä ja takasi runsaan sadon. Hänen taianomaiset sikansa puolestaan antoivat jumalille kuolemattomuuden, sillä sikojen lihaa syöneet muuttuivat kuolemattomiksi. Siat taas heräsivät aina henkiin sen jälkeen, kun ne oli tapettu. Manannanilla oli lisäksi haarniska, jota mikään ase ei voinut läpäistä. Tarujen mukaan Manannan ratsasti aaltojen yli loistavilla vaunuilla, ja hänellä oli voittamaton miekka. Walesilaisessa mytologiassa häntä kutsutaan nimellä Manawyddan, joka on kuitenkin lähinnä maanviljelyksen jumala ja taitava suutari.
Sekä Manannan että Manawyddan pohjautuvat luultavasti samaan varhaiseen kelttiläiseen jumaluuteen. Mansaari on myös saattanut saada nimensä Manannanin mukaan.
İsmailсan Dörtkardeş

İsmailсan ”XANTARES” Dörtkardeş (s. 7. elokuuta 1995) on turkkilais-makedonialainen "Counter-Strike 2" -ammattilainen. Hänen on pelannut vuodesta 2021 Eternal Firen joukkuessa, ja hänen roolinsa on kivääripelaaja.
Dörtkardeş aloitti ammattilaisuransa turkkilaisessa Space Soldiersissa ja voitti joukkueen kanssa merkittävimpänä DreamHack Open Austin 2018 -turnauksen. Hän oli keskiarvoltaan toisiksi paras pelaaja sekä semifinaalissa Heroicia vastaan että finaalissa Rogueta vastaan. Dörtkardeş jatkoi uraansa saksalaiseen BIG:iin joulukuussa 2018. Joukkue sai rahallisesti merkittävimmän voittonsa Funspark ULTI 2020 -turnauksesta huhtikuussa 2021, kun se voitti pohjoisamerikkalaisen Extra Saltin finaalissa. Dörtkardeş oli viiden kartan finaalin paras pelaaja 1,24 keskiarvollaan, joka koostui 94 taposta ja 73 kuolemasta. Lisäksi hän sai uransa ensimmäisen MVP-palkinnon DreamHack Open Summer Europe -turnauksesta elokuussa 2020. Hän siirtyi nykyiseen joukkueeseensa Eternal Fireen elokuussa 2021. Joukkue on voittanut merkittävimpänä CCT Global Finals 2024 -turnauksen toukokuussa 2024, ja Dörtkardeş oli sekä semifinaalin että finaalin paras pelaaja, niistä ensimmäisessä erittäin selvällä erolla saatuaan 1,51 keskiarvon.
Liechtensteinin maapäivävaalit lokakuu 1993

Liechtensteinin maapäivävaalit lokakuussa 1993 järjestettiin Liechtensteinissa 24. lokakuuta 1993 kahdeksan kuukauden päästä viime vaaleista. Vaalit toimitettiin, koska Landtag hajotettiin 15. syyskuuta. Vaaleissa noin 14 000 äänesti ja äänestysprosentti oli noin 85,3.
Tulokset.
Paikkajako oli seuraava:
Liechtensteinin maapäivävaalit helmikuu 1993

Liechtensteinin maapäivävaalit helmikuu 1993 toimitettiin Liechtensteinissa 7. helmikuuta 1993. Vaaleissa valittiin 25 edustajaa Landtagiin nelivuotiskaudelle. Seuraavat vaalit järjestettiin kuitenkin jo kymmenen kuukauden kuluttua.
Tulokset.
Paikkajako vaalien jälkeen:
Luxemburgin parlamenttivaalit 2018

Luxemburgin parlamenttivaalit 2018 toimitettiin Luxemburgissa 14. lokakuuta 2018. Vaaleissa valittiin 60 edustajaa viisivuotiskaudelle. Vaaleissa oli ehdolla 547 ehdokasta ja kymmenen puoluetta. Äänestysprosentti oli 89,7.
Tulokset.
Paikkajako vaalien jälkeen:
Mimicat

Marisa Isabel Lopes Mena (s. 25. lokakuuta 1984), tunnettu nimellä Mimicat on portugalilainen laulaja ja lauluntekijä. Hän edusti Portugalia Eurovision laulukilpailussa 2023 kappaleella ”Ai coração”.
Männyn-leskenlehdenruoste

Männyn-leskenlehdenruoste ("Coleosporium tussilaginis") on männyn neulasiin vuorovuosina iskevä väli-isäntää vaativa ruostesienilaji tai mahdollisesti lajiryhmä. Ainakin leskenlehti ("Tussilago") sopii lajin väli-isännäksi, jossa tavataan sekä kesä- että talvi-itiöasteita. Esimerkiksi maitikoilla ("Melampyrum"), kellokasveilla ("Campanula") ja kultapiiskuilla ("Solidago") ynnä muilla ruohokasveilla vuorottelevat sienet ovat saman lajin eri muotoja. Kuusenneulaset infektoituvat pikkukuroumina neulasille. Sittemmin ne muodostavat niillä helmi-itiöpesäkkeitä, joista kellertävä itiömassa lähtee liikkeelle. Ruostetartunta tappaa pieniä taimia alueilla, jossa kasvaa väli-isännäksi sopivaa kasvia, joten heinän ja ruohikon niitto voi olla aiheellista.
Grivy-Loisy

Grivy-Loisy on kunta Pohjois-Ranskassa Ardennesin departementissa Grand Estin alueella. Se sijaitsee noin seitsemän kilometriä Vouziers’n kaupungista länteen.
Saint-Laurentin kirkko on linnoitettu kirkko. Sen katto rakennettiin siten, että kaikki kyläläiset mahtuisivat vintillä olevaan turvahuoneeseen hyökkäyksen sattuessa. Julkisivua hallitsee suuri kaareva portaali.
Pyhän Laurentiuksen kirkko (Morland)

Pyhän Laurentiuksen kirkko () on keskiaikainen kirkkorakennus, joka sijaitsee Morlandin kylässä, Cumbriassa, Englannissa.
Torni on ajalta ennen normannivalloitusta. Eteläkuistin kummallakin puolella on kiviset penkit. Kirkko remontoitiin perusteellisesti 1800-luvulla
Kirkko sai Grade I -luokan suojelustatuksen vuonna 1968.
Esoteerinen natsismi

Esoteerinen natsismi (myös esoteerinen fasismi ja esoteerinen hitlerismi) on okkultistinen uusnatsistinen ajatussuunta. Esoteerisen natsismin sisällä on lukuisia eri ajatusperheitä. Näiden keskeinen yhdistävä tekijä on usko siihen, että Natsi-Saksa ja sen johtohahmo Adolf Hitler omaavat mystisen, yliluonnollisen ja uskonnollisen merkityksen, joka kytkeytyy tiiviisti koko maailmanhistoriaan ja jopa kosmologiseen maailmankuvaan.
Historia.
Natsismi sisälsi esoteerisia ja okkultistisia piirteitä jo historiallisen Natsi-Saksan aikana. Esimerkiksi natsien puoluekokousten ja muiden massatapahtumien uskonnollisen kaltainen ja jopa liturginen luonne mahdollistivat sen, että uskonnollista maailmanselitystä kaipaavien ihmisten oli helppo kiinnittyä natsiaatteeseen. Adolf Hitlerin ympärille alettiin myös jo varhain kehittämään henkilökulttia, jossa Hitler esitettiin paitsi kyvyiltään poikkeuksellisena johtajana, myös saksalaisen kansan ja liki mytologisoidun arjalaisen rodun messiaanisena pelastajahahmona. Tämä natsismin kulttimainen luonne on toiminut myös alustana myöhempien esoteeristen uusnatsiliikkeiden ajattelulle.
1950-luvulta alkaen etenkin Yhdysvaltalaiset uusnatsiliikkeet usein pyrkivät imitoimaan Natsi-Saksalle ominaista estetiikkaa ja symboliikkaa. Esimerkiksi uusnatsiaatteen kannattajat saattoivat omaksua Natsi-Saksan univormuihin pohjautuvia asusteita tai käyttivät hakaristitunnuksia. Natsi-Saksan nostalginen ihannointi ja imitointi loi myös aatteellisen pohjan, jonka varaan Hitleriin ja natsisymboliikkaan keskittyvä yhä uskonnollistuva henkilökultti pystyi rakentumaan. 
1970-luvulta alkaen osa uusnatsismin kannattajista on pyrkinyt enenevissä määrin irtautumaan läntisestä valtavirtakulttuurista ja sen poliittisesta paradigmasta. Lopulta esoteeriseksi kehittyneeseen oppijärjestelmään on alettu omaksumaan yhä enemmän uskonnollisia elementtejä esimerksiksi tiibetiläisestä tai hindulaisesta hengellisyydestä tai tantrajoogasta. Aatteellinen perusta näille vaikutteille on saatu aasialaisen hengellisyyden väitetystä arjalaisuudesta. Myös erilaisia näennäistieteellisiä ja näennäishistoriallisia ajatuksia esimerkiksi Natsi-Saksan ja myyttisen Atlantiksen valtakunnan yhteydestä, arjalaisen rodun maan ulkopuolisesta alkuperästä tai kaikkeuteen mystistä energiaa luovasta mustasta auringosta alettiin kehittämään.
Aasialaisen hengellisyyden lisäksi esoteerisen natsismin kannattajat ovat alkaneet myös lainaamaan vaikutteita uuspakanuudesta. Uuspakanuus mahdollistaa esoteeriselle natsismille ominaisen irtautumisen yhteiskunnassa vallitsevista uskonnollisista ajattelutavoista. Paikallisiin uuspakanallisiin ajatusperinteisiin on myös mahdollisesti helppo liittää ajatus oman kansakunnan ja rodun erikoisasemasta suhteessa muihin kansakuntiin.
Nykyään esoteerisen natsismin kannattajat saattavat hakea ajatussuunnasta pakotietä esimerkiksi globalisaatiota vastaan. Täysin kaikista sovinnaisista paradigmoista irtautuva ajatussuuntaus voi näyttäytyä houkuttelevalta henkilöstä, jotka kokevat nykyisen yhteiskuntamallin pettäneen heidän omat toiveensa. Samalla se tarjoaa radikaaliajattelulle alttiille ihmisille erään väylän radikalisoitumiseen.
Diourbel

Diourbel on kaupunkikunta sekä Diourbelin alueen ja departementin hallinnollinen keskus Senegalissa. Se sijaitsee 150 kilometriä Dakarista itään. Vuoden 2023 väestönlaskennan mukaan kunnassa oli 157 554 asukasta.
Diourbel kuuluu historialliseen Baolin alueeseen. Siirtomaa-aikana siitä tuli yksi Senegalin maapähkinävyöhykkeen keskuksista. Maanviljelyn merkitys on sittemmin vähentynyt ja kaupunki on taantunut. Siellä toimii Sonacosin maapähkinäöljytehdas.
Diourbeliin oli 1900-luvun alussa karkotettuna muridismin perustaja Ahmadou Bamba, joka rakennutti sinne ensimmäisen moskeijansa. Se on lähellä sijaitsevan Touban ohella yksi muridien pyhiinvaelluskohteista.
Luxemburgin parlamenttivaalit 2013

Luxemburgin parlamenttivaalit 2013 toimitettiin Luxemburgissa 20. lokakuuta 2013. Vaalit pidettiin ennenaikaisesti maan tietopalveluihin liittyvien skandaalien vuoksi. Vaalit olivat ensimmäiset ennenaikaisesti pidetyt vaalit sitten vuoden 1969. Vaalit voitti Kristillissosiaalinen kansanpuolue, joka tuki pääministeriä. Äänestysprosentti oli yli 91.
Tulokset.
Paikkajako oli seuraava:
Luxemburgin parlamenttivaalit 2009

Luxemburgin parlamenttivaalit 2009 toimitettiin 7. heinäkuuta 2009. Vaalit toimitettiin samanaikaisesti europarlamenttivaalien kanssa. Vaaleissa valittiin 60 edustajaa Luxemburgin edustajainhuoneeseen. Valituista 15 oli naisia. Vaaleissa Kristillissosiaalinen kansanpuolue säilytti suurimman puolueen paikkansa. Ehdolla oli 452 ehdokasta. Äänestysprosentti oli lähes 91.
Tulokset.
Paikkajako vaalien jälkeen:
Luxemburgin parlamenttivaalit 2004

Luxemburgin parlamenttivaalit 2004 toimitettiin Luxemburgissa 13. kesäkuuta 2004. Vaaleissa valittiin Luxemburgille 60 uutta edustajaa maan edustajainhuoneeseen. Noin 91,7 % äänioikeutetuista äänesti. Ehdokkaita oli 413. Kuudestakymmenestä valitusta 12 oli naisia. Vaaleissa eniten paikkoja sai Kristillissosiaalinen kansanpuolue.
Tulokset.
Paikkajako vaalien jälkeen:
Luxemburgin parlamenttivaalit 1999

Luxemburgin parlamenttivaalit 1999 toimitettiin Luxemburgissa 13. kesäkuuta 1999. Vaaleissa valittiin 60 edustajaa Luxemburgin edustajainhuoneeseen viisivuotiskaudeksi, joista kymmenen oli naisia. Vaalien äänestysprosentti oli 87. Vaalit pidettiin samanaikaisesti europarlamenttivaalien kanssa.
Tulokset.
Paikkajako vaalien jälkeen:
Luxemburgin parlamenttivaalit 1994

Luxemburgin parlamenttivaalit 1994 toimitettiin 12. heinäkuuta 1994 samanaikaisesti europarlamenttivaalien kanssa. Vaaliteemoina oli sosiaalihuolto ja ulkomaalaiset. Vaaleissa valittiin 60 edustajaa Luxemburgin edustajainhuoneeseen, joista 12 naisia. Vaalit voitti Kristillissosiaalinen kansanpuolue.
Tulokset.
Paikkajako:
Luxemburgin parlamenttivaalit 1989

Luxemburgin parlamenttivaalit 1989 toimitettiin 18. kesäkuuta 1989 samanaikaisesti europarlamenttivaalien kanssa. Nk. perinteiset puolueet menettivät paikkoja: kaikki kolme suurinta menettivät kolme paikkaa. Vaaleissa valittiin Luxemburgin edustajainhuoneeseen 60 edustajaa, joista kahdeksan naisia.
Tulokset.
Paikkajako vaalien jälkeen:
Luxemburgin parlamenttivaalit 1984

Luxemburgin parlamenttivaalit 1984 toimitettiin 17. kesäkuuta 1984. Vaaleissa valittiin Luxemburgin edustajainhuoneeseen 64 edustajaa viisivuotiskaudelle. Viime vaaleista paikkamäärä nousi viidellä.
Tulokset.
Paikkajako vaalien jälkeen:
Jan Stanisławski

Jan Stanisławski (24. kesäkuuta 1860 Vilšana, Zvenyhorodkan piiri, Kiovan kuvernementti – 6. tammikuuta 1907 Krakova, Puola) oli puolalainen impressionistinen taidemaalari. Hän opiskeli Wojciech Gersonin oppilaana Varsovassa, Krakovan taidekoulussa 1883–1885 ja Charles Durandin (taiteilijanimi Carolus-Duran) oppilaana Pariisissa 1885–1888. Hän opetti vuodesta 1896 Krakovan taideakatemiassa, jossa hänellä oli suuri vaikutus moniin ukrainalaisiin oppilaisiin, kuten Mykola Buratšekiin, Ivan Trušiin, Oleksa Novakivskyiin ja Ivan Severyniin. Hän kävi Ukrainassa usein ja maalasi ukrainalaisia maisemia, esimerkiksi "Ränsistynyt tuulimylly" (1883), "Bila Tserkva" (1890), "Mehiläispesiä Ukrainassa", (1895), "Dneprin limaaneja aamunkoitteessa" (1902), "Kiovan Pyhän Mihailin katedraali" (1903), "Kiovan alapuolinen Dnepr" (1905), "Talo Dneprin varrella", "Heinäsuovia", "Auringonkukkia" ja "Tuulimyllyjä".
Luxemburgin parlamenttivaalit 1979

Luxemburgin parlamenttivaalit 1979 toimitettiin Luxemburgissa 10. kesäkuuta 1979. Vaaleissa valittiin 59 edustajaa Luxemburgin edustajainhuoneeseen viisivuotiskaudeksi. Vaaleissa oli ehdolla yksitoista puoluetta, näistä seitsemän pääsi edustajainhuoneeseen. Äänioikeutettuja oli 18 vuotta täyttäneet, heistä 89 % äänesti. Voiton sai Kristillissosiaalinen kansanpuolue.
Tulokset.
Paikkajako vaalien jälkeen:
Luxemburgin parlamenttivaalit 1974

Luxemburgin parlamenttivaalit 1974 toimitettiin Luxemburgissa 26. toukokuuta 1974. Vaaleissa valittiin 59 edustajaa Luxemburgin edustajainhuoneeseen viideksi vuodeksi. Ennen vaaleja paikkoja oli 56.
Tulokset.
Paikkajako 1974 jälkeen:
Luxemburgin parlamenttivaalit 1968

Luxemburgin parlamenttivaalit 1968 toimitettiin Luxemburgissa 15. joulukuuta 1968. Vaaleissa valittiin Luxemburgin edustajainhuoneeseen 56 edustajaa viiden vuoden ajaksi. Äänioikeutettuja olivat kaikki 21 vuotta täyttäneet. Heillä oli myös äänestysvelvollisuus, äänestämättä jättäminen oli sakolla rangaistava teko. Vaalit olivat ennenaikaiset. Vaalit johtuivat hallituksen johtajan erosta, joka johtui talousasioista. Vaaleissa oli mukana viisi puoluetta.
Tulokset.
Paikkajako 1968 jälkeen:
Kaffrine

Kaffrine on kaupunkikunta sekä Kaffrinen alueen ja departementin hallinnolinen keskus Senegalissa. Se sijaitsee 250 kilometriä Dakarista kaakkoon. Vuoden 2023 väestönlaskennan mukaan kunnassa oli 57 307 asukasta.
Kaffrine sijaitsee Saloumjoen kuivuneella yläjuoksulla. Sitä ympäröi Kahin maalaiskunta. Alue on pinnanmuodostukseltaan lähinnä tasankoa. 
Kaupungin kautta kulkevat Dakarista Tambacoundan kautta Malin rajalle johtava valtatie RN1 sekä Dakarin–Nigerin rautatie. Seudun pääelinkeino on maanviljely ja tärkein viljelykasvi maapähkinä. Kaffrinesta tuli hallintoalueen keskus vuonna 2008.
San Marinon parlamenttivaalit 2012

San Marinon parlamenttivaalit 2012 toimitettiin 11. marraskuuta 2012 San Marinossa. Vaaleissa valittiin 60 edustajaa San Marinon suur- ja yleisneuvostoon. Valituista kymmenen oli naisia. Vaalien äänestysprosentti oli noin 64.
Tulokset.
Puolueet saivat paikkoja seuraavasti:
San Marinon parlamenttivaalit 2008

San Marinon parlamenttivaalit 2008 toimitettiin 9. marraskuuta 2008 San Marinossa. Vaaleissa valittiin 60 edustajaa San Marinon suur- ja yleisneuvostoon. Valittujen joukossa oli yhdeksän naista. Äänestysprosentti oli n. 68,5. San Marinon puolesta -blokki sai 35 edustajaa, Reformeja ja Vapautta -blokki puolestaan 25
Tulokset.
Paikkajako vaalien 2008 jälkeen:
San Marinon parlamenttivaalit 2006

San Marinon parlamenttivaalit 2006 toimitettiin 4. kesäkuuta 2006 San Marinossa. Vaaleissa valittiin 60 edustajaa San Marinon suur- ja yleisneuvostoon. Vaalien äänestysaktiivisuus oli 71,8 %. Uusi parlamentti piti ensimmäisen kokouksensa 19. kesäkuuta.
Tulokset.
Paikkajako vaalien 2006 jälkeen San Marinossa:
San Marinon parlamenttivaalit 2001

San Marinon parlamenttivaalit 2001 toimitettiin San Marinossa 10. kesäkuuta 2001. Vaaleissa valittiin 60 edustajaa San Marinon suur- ja yleisneuvostoon. Mukana oli kymmenen naista. Vaalit olivat maan ensimmäiset ennenaikaisesti pidetyt. Vaalit pidettiin hallituskriisin vuoksi. Äänestysprosentti oli 74, hiukan vuoden 1998 vaalien tasoa pienempi.
Tulokset.
Paikkajako:
San Marinon parlamenttivaalit 1998

San Marinon parlamenttivaalit 1998 toimitettiin 31. toukokuuta 1998 San Marinossa. Vaaleissa valittiin 60 edustajaa San Marinon suur- ja yleisneuvostoon. Valittujen joukossa oli myös kahdeksan naista. Maan äänioikeutetuista yli kolme neljännestä äänesti.
Tulokset.
Paikkajako vaalien 1998 jälkeen:
San Marinon parlamenttivaalit 1993

San Marinon parlamenttivaalit 1993 toimitettiin San Marinossa vuonna 1993. Vaaleissa valittiin 60 edustajaa San Marinon suur- ja yleisneuvostoon, joista seitsemän oli naisia. Ehdokkaita oli 272. Vaalien äänestysprosentti oli 80,3. Eniten paikkoja vaaleissa sai kristillisdemokraatit. Parlamenttiin nousi myös kolme uutta puoluetta: demokraattinen kansanpuolue, demokraattinen liike ja kommunistit.
Tulokset.
Paikkajako vuoden 1993 vaalien jälkeen San Marinossa:
San Marinon parlamenttivaalit 1988

San Marinon parlamenttivaalit 1988 toimitettiin 29. toukokuuta 1988. Vaaleissa valittiin viiden vuoden ajaksi 60 edustajaa San Marinon suur- ja yleisneuvostoon. Valittujen joukossa oli seitsemän naista. Kaikki 18 vuotta täyttäneet olivat äänioikeutettuja, ja heistä 81,1 prosenttia äänesti.
Tulokset.
Paikkajako vaalien jälkeen:
San Marinon parlamenttivaalit 1983

San Marinon parlamenttivaalit 1983 toimitettiin San Marinossa 29. toukokuuta 1983. Vaaleissa valittiin viideksi vuodeksi 60 edustajaa San Marinon suur- ja yleisneuvostoon. 18 vuotta täyttäneet olivat äänioikeutettuja, ja heistä 79,5 prosenttia äänesti. Suurin puolue vaaleissa oli kristillisdemokraatit.
Tulokset.
Paikkajako:
Thugny-Trugny

Thugny-Trugny on kunta Pohjois-Ranskassa Ardennesin departementissa Grand Estin alueella. Se sijaitsee Aisne-joen varrella, noin kuusi kilometriä Rethelin kaupungista kaakkoon. Kunnan kautta kulkee myös joen vieressä kulkeva kanava Canal des Ardennes.
Kunnan linna "Château de Thugny-Trugny" on rakennettu 1500- ja 1600-luvuilla. Linna oli vailla omistajaa ja tuhoutumassa, kunnes vuonna 2007 yksityishenkilö osti linnan ja kunnosti sen juhlatilaksi. Saint-Loupin kirkko on rakennettu vuonna 1555. Kirkko on tyyliltään sekä goottilainen että renessanssinen. Kirkon korkeaa alttaria koristaa baldakiini.
Emmanuel

Emmanuel on miehen etunimi ja toisinaan myös sukunimi. Sen alkuperä on hepreankielinen nimi Immanuel (), joka tarkoittaa "Jumala kanssamme". Se on samaa juurta kuin nimi Emanuel. Se äänetään ranskaksi ja englanniksi 
Suomessa etunimi Emmanuel on annettu vuoteen 2023 mennessä yhteensä alle 1 001 ihmiselle. Vuonna 2023 Suomen väestötietöjärjestelmässä oli lisäksi 24 elävää ihmistä, joiden sukunimi oli Emmanuel.
Alkoholimuistisairaus

Alkoholimuistisairaus on monitekijäinen muistisairaus, jonka synty liittyy pitkäkestoiseen alkoholin suurkulutukseen. Alkoholimuistisairaudelle ei ole määritelty yksiselitteisiä diagnostisia kriteeteitä, joten sen diagnostiikka on haastavaa ja epidemiologinen tieto sen esiintyvyydestä epäjohdonmukaista. Tästä huolimatta alkoholin merkitys muistisairauksien synnylle on kiistaton, ja esimerkiksi joka neljäs yli 65 vuotiaista alkoholin suurkuluttajista kärsii muistisairaudesta. 
Etiologia.
Alkoholimuistisairaus ei välttämättä aiheudu suoraan alkoholin keskushermostoon kohdistuvista toksiologisista vaikutuksista. Alkoholiin liittyvä muistisairaus saattaa olla seurausta esimerkiksi metabolisista muutoksista alkoholistin elimistössä. Näitä ovat etenkin maksan toimintahäiriön aiheuttama enkefalopatia sekä alkoholin käytön aiheuttama folaatin puute ja homokysteinemia.
Toisaalta muistisairaus saattaa liittyä myös pään vammoihin, joille alkoholin suurkuluttaja altistuu muuta väestöä yleisemmin. Myös alkoholin suurkuluttajilla valtaväestöä yleisemmät aivoverenkiertohäiriöt ja immunologiset puutokset saattavat olla muistisairauksien taustalla.
Alkoholisteilla yleinen tiamiinin puute yhdistettyn geneettiseen alttiuteen taas aiheuttaa alkoholimuistisairauden spesifillä oirekuvalla. Tätä tilaa kutsutaan Wernicke-Korsakoffin oireyhtymäksi.
Myös etanolin suora toksinen vaikutus keskushermostoon on mahdollisesti etiologisena syynä alkoholimuistisairauden syntymiseen. Näyttö tästä on kuitenkin ristiriitaista.
Epidemiologia.
Alkoholimuisisairaus on verrattain yleinen alkoholin suurkuluttajien keskuudessa. Jopa joka neljäs yli 65 vuotiaista alkoholin suurkuluttajista kärsii muistisairaudesta. 
Alle 65 vuotiaiden keskuudessa alkoholimuistisairaus on puolestaan yleisin yksittäinen muistisairautta aiheuttavista tiloista. Noin 34 % kaikista alle 65-vuotiaiden muistisairauksista liittyy alkoholimuistisairauteen.
Oireet.
Alkoholimuistisairaudesta kärsivillä leimallisia muutoksia ovat valkean aineen muutokset sekä aivoatrofia, joka paikantuu etenkin pikkuaivojen alueelle ja otsalohkojen alueelle. Kognitiiviset oireet liittyvät useimmiten toiminnanohjeuksen heikkenemiseen ja visuospatiaalisten toimintojen ongelmiin. Myös erilaiset käytösoireet ovat tavallisia. Varsinaiset muistioireet ja verbaaliset puutokset ovat alkoholimuistisairaudessa usein suhteessa lievempiä.
Hoito.
Alkoholin liikakäyttöön liittyvät kognitiiviset oireet ovat osin palautuvia, mikäli potilas raitistuu. Raittiuteen tukeminen onkin keskeinen alkoholiin liittyvistä muistongelmista kärsivän hoito.
Akuutissa tilassa keskeistä on varmistaa riittävä tiamiinin saanti, jotta vältetään tiamiinin puutteeseen liittyvät hermostolliset oireet. Kaikille alkoholivieroituspotilaille tulisikin aloittaa tiamiinikorvaushoito pistoksina vähintään 3-5 vuorokauden ajaksi. Akuutin vaiheen jälkeinen potilaan itsensä toteuttama korvaushoito tablettimuotoisella tiamiinilla on teholtaan epävarmaa.
Kilpikonnien suihkulähde

Kilpikonnien suihkulähde (it. "La fontana delle tartarughe") on Roomassa, pienellä piazza Matteilla sijaitseva suihkulähde Sant'Angelon alueella. Aukio oli juutalaisgheton sisällä vielä 1800-luvulla. Suihkulähdettä on usein kiitetty Rooman kauneimmaksi. Se valmistui vuosina 1581-1588 kuvanveistäjänään Taddeo Landini. Suihkulähde rakennettiin osana antiikin aikaisen Vergine-akveduktin "(Acqua Virgo)" entisöintiä. 
Veistoksessa neljä "efebiä" (nuorukaista) seisoo simpukankuorien yläpuolella olevien delfiinien päällä ja näyttää tavoittelevan jotain. Vuonna 1658 perimätiedon mukaan itse Gian Lorenzo Bernini lisäsi suihkulähdettä restauroitaessa tavoittelun kohteeksi neljä kilpikonnaa. Ne on vaihdettu kopioihin sen jälkeen, kun yksi niistä katosi vuonna 1979.
Myssyfarmi

Myssyfarmi on vuonna 2017 perustettu suomalainen vaatetusalan yritys, joka myy neulevaatteita ja neulontapaketteja. Yritys on tullut tunnetuksi etenkin myssyistään ja eläkeikäisistä työntekijöistään: vuonna 2023 yritys työllisti Varsinais-Suomen ja Satakunnan alueella 95 eläkeläistä, jotka neuloivat myytävät tuotteet. Syksyllä 2023 yritys julkaisee uuden malliston, jossa on myös virkattuja tuotteita.
Yritys sai alkunsa Rauhansuun ja tämän puolison neulomisharrastuksen kautta. Vuonna 2015 he päättivät perustaa yrityksen ja palkata neulomisavuksi eläkeläisiä.
Myssyfarmin työntekijät ja pipot ovat saaneet kansainvälistäkin huomiota, ja yritys onkin esiintynyt useassa kansainvälisessä muotijulkaisussa. Vuonna 2023 yritys myi tuotteitaan verkkokaupan lisäksi noin 200 kivijalkaliikkeessä 16 eri maassa. Vuonna 2022 yritys palkittiin Fennia Prize -muotoilukilpailun Winner-palkinnolla.
Vuonna 2023 Myssyfarmi kertoi joutuneensa talousvaikeuksiin edeltävinä vuosina alkaneiden koronapandemian, Ukrainan sodan ja Suomen kuluttajakaupan hiljenemisen vuoksi.
Köyhä ritari (kirja)

Köyhä ritari on Reijo Mäen vuonna 2023 ilmestynyt 34. Vares-dekkari. Kirjassa on 370 sivua. Teosta myytiin ilmestymisvuonnaan painettuna 12 100 kappaletta. Se oli vuoden 2023 yhdeksänneksi myydyin kotimainen kaunokirja.
Kuplamörsky

Kuplamörsky ("Rhizina undulata") on kotelosieniin kuuluva suurehkoja itiöemiä muodostava sienilaji, joka ei kuulu mörskyjen sukuun. Lajin itiöemän ulkonäkö voi muistuttaa hieman korvasientäkin, mutta ei ole juuri poimuttunut. Itiöemän pinta on yleensä hieman aaltomainen, vyöhykkeinen, tumman- tai mustanpunaruskea ja sen reuna on kasvuvaiheessa valkoinen. Lakin halkaisija vaihtelee yhden ja kymmenen senttimetrin välillä. Muualta itiöemä on kellertävä tai valkea keltaisin tahramaisin kuvioin. Laji kasvaa männiköissä, erityisesti palopaikoilla. Laji on sirkumpolaarinen koko havumetsävyöhykkeellä tavattava. Kuplamörskyä esiintyy yleensä noin heinäkuusta lokakuulle asti. Lajia on epäilty hieman myrkylliseksi, mutta missään nimessä sitä ei pidetä ruokasienenä.
Kuplamörsky on kuloalueelle istutettujen taimien tappaja, mutta kolmen vuoden päästä se ei pysty tekemään itiöemää. Sientä tavataankin eniten taimilla, jotka ovat lähellä edellisen metsän männynkantoja. Kulotuksen vähentäminen on vähentänyt kuplamörskyn esiintymistä, mutta tahattomien metsäpalojen seurauksena se lisääntyy.